Stephen Glass (spilt av Hayden Christensen) er reporter for The New Republic. Hans redaktør Michael Kelly (spilt av Hank Azaria) er høyt respektert av magasinets unge ansatte. Når David Keene (den gang styreleder for American Conservative Union) stiller spørsmål ved en av Glass sine beskrivelser støtter Kelly sin reporter når Glass innrømmer en feil, men Glass påstår at resten av artikkelen er sant.